**EKONOMSKA I UPRAVNA ŠKOLA OSIJEK**

Trg Svetog Trojstva 4, Osijek

**PRAVILNIK**

**O ZAŠTITI NA RADU**

**Ožujak, 2019.**

**SADRŽAJ**

[I. OPĆE ODREDBE 3](#_Toc432745)

[II. UREĐIVANJE I PROVEDBA ZAŠTITE NA RADU 5](#_Toc432746)

[II.1. Procjena rizika 5](#_Toc432747)

[II.2. Ovlaštenik poslodavca za zaštitu na radu 6](#_Toc432748)

[II.3. Stručnjaci za zaštitu na radu 6](#_Toc432749)

[II.4. Povjerenik radnika za zaštitu na radu 7](#_Toc432750)

[II.5. Odbor za zaštitu na radu 8](#_Toc432751)

[II.6. Obveze i prava radnika 8](#_Toc432752)

[II.7. Osposobljavanje za rad na siguran način 10](#_Toc432753)

[II.8. Obavješćivanje i savjetovanje 10](#_Toc432754)

[II.9. Poslovi s posebnim uvjetima rada 11](#_Toc432755)

[II.10. Zaštita posebno osjetljivih skupina radnika 11](#_Toc432756)

[II.11. Korištenje objekata namijenjenih za rad, osobne zaštitne opreme te radni postupci 12](#_Toc432757)

[II.12. Opasne kemikalije 12](#_Toc432758)

[II.13. Radni okoliš i sredstva rada 12](#_Toc432759)

[II.14. Stres na radu ili u vezi s radom 13](#_Toc432760)

[II.15. Zaštita od požara, evakuacija i spašavanje 13](#_Toc432761)

[II.16. Pružanje prve pomoći i medicinska pomoć 14](#_Toc432762)

[II.17. Zaštita nepušača, zabrana pijenja alkohola i uzimanje drugih sredstava ovisnosti 14](#_Toc432763)

[II.18. Evidencije, isprave i obavijesti 15](#_Toc432764)

[II.19. Dužnosti prema tijelima nadzora 15](#_Toc432765)

[III. DRUGE DJELATNOSTI U SVEZI SA ZAŠTITOM NA RADU 16](#_Toc432766)

[III.1. Obrazovanje i osposobljavanje iz zaštite na radu 16](#_Toc432767)

[III.2. Medicina rada 16](#_Toc432768)

[IV. NADZOR 16](#_Toc432769)

[V. PRIJELAZNE I ZAVRŠNE ODREDBE 16](#_Toc432770)

Temeljem odredbe članka 19. stavka 2. Zakona o zaštiti na radu (Narodne novine, broj: 71/74., 118/14., 94/18. i 96/18), članka 153. Statuta Ekonomske i upravne škole Osijek, Trg Svetog Trojstva 4, Osijek (u daljnjem tekstu: Škola) te izrađene procjene rizika, Školski odbor na sjednici održanoj 28. ožujka 2019. godine donosi:

**PRAVILNIK O ZAŠTITI NA RADU**

# OPĆE ODREDBE

(1) Ovim Pravilnikom o zaštiti na radu (u daljnjem tekstu: pravilnik) sukladno djelatnosti, sustavu organizacije rada, radnog procesa, sredstvima rada, broju zaposlenih, a na temelju izvršene procjene rizika, utvrđuje se organizacija zaštite na radu, pravila zaštite na radu, te prava, obveze i odgovornosti radnika u dijelu u kojem ta pitanja nisu uređena Zakonom o zaštiti na radu, propisima donesenim temeljem istoga, te ugovorom o radu.

(2) Izrazi koji se u ovom pravilniku koriste za fizičke osobe u muškom rodu, su neutralni i odnose se na osobe muškog i ženskog spola.

(1) Ovaj pravilnik utvrđuje subjekte, njihova prava, obveze i odgovornosti glede provedbe zaštite na radu, kao i sustav pravila čijom se primjenom postiže sprječavanje ozljeda na radu, profesionalnih bolesti, drugih bolesti u svezi s radom te zaštita radnog okoliša.

(1) U smislu ovog pravilnika radnici su:

|  |  |  |
| --- | --- | --- |
|  | 1) | fizičke osobe koje u radnom odnosu obavljaju poslove za poslodavca. |

(2) U smislu ovog pravilnika osoba na radu je:

|  |  |  |
| --- | --- | --- |
|  | 1) | fizička osoba koja nije u radnom odnosu kod poslodavca, ali za njega obavlja određene aktivnosti, odnosno poslove (redoviti student, redoviti učenik srednjoškolske ustanove na radu, osoba na stručnom osposobljavanju za rad, osoba na sezonskom radu za obavljanje privremenih, odnosno povremenih sezonskih poslova, osoba koja radi na određenim poslovima u skladu s posebnim propisom). |

(1) U smislu ovoga pravilnika mjesto radaje svako mjesto na kojemu radnici i osobe na radu moraju biti ili na koje moraju ići ili kojemu imaju pristup tijekom rada zbog poslova koje obavljaju za poslodavca, kao i svaki prostor, odnosno prostorija koju poslodavac koristi za obavljanje poslova i koja je pod njegovim izravnim ili neizravnim nadzorom.

(1) Zaštita na radu obuhvaća sustav pravila koja se primjenjuju po Zakonu o zaštiti na radu i drugim propisima, a to su:

|  |  |  |
| --- | --- | --- |
|  | 1) | pravila pri projektiranju i izradi sredstava rada |
|  | 2) | pravila pri uporabi, održavanju, pregledu i ispitivanju sredstava rada |
|  | 3) | pravila koja se odnose na radnike te prilagodbu procesa rada njihovom spolu, dobi, fizičkim, tjelesnim i psihičkim sposobnostima |
|  | 4) | načine i postupke osposobljavanja i obavješćivanja radnika i poslodavaca sa svrhom postizanja odgovarajuće razine zaštite na radu |
|  | 5) | načine i postupke suradnje poslodavca, radnika i njihovih predstavnika i udruga te državnih ustanova i tijela nadležnih za zaštitu na radu |
|  | 6) | zabranu stavljanja radnika u nepovoljniji položaj zbog aktivnosti poduzetih radi zaštite na radu |
|  | 7) | ostale mjere za sprječavanje rizika na radu, sa svrhom uklanjanja čimbenika rizika i njihovih štetnih posljedica.  |

(1)Zaštita na radu je sastavni dio organizacije rada i izvođenja radnog procesa, a ostvaruje se obavljanjem poslova zaštite na radu i primjenom propisanih, ugovorenih, kao i priznatih pravila zaštite na radu te naređenih mjera i uputa poslodavca.

(2) Škola je obvezna provoditi zaštitu na radu na temelju sljedećih općih načela prevencije:

|  |  |  |
| --- | --- | --- |
|  | 1) | izbjegavanje rizika |
|  | 2) | procjenjivanje rizika |
|  | 3) | sprječavanje rizika na njihovom izvoru |
|  | 4) | prilagođavanja rada radnicima u vezi s oblikovanjem mjesta rada, izborom radne opreme te načinom rada i radnim postupcima radi ublažavanja jednoličnog rada, rada s nametnutim ritmom, rada po učinku u određenom vremenu (normirani rad) te ostalih napora s ciljem smanjenja njihovog štetnog učinka na zdravlje |
|  | 5) | prilagođavanja tehničkom napretku |
|  | 6) | zamjene opasnog neopasnim ili manje opasnim |
|  | 7) | razvoja dosljedne sveobuhvatne politike prevencije povezivanjem tehnologije organizacije rada, uvjeta rada, ljudskih odnosa i utjecaja radnog okoliša |
|  | 8) | davanja prednosti skupnim mjerama zaštite pred pojedinačnim |
|  | 9) | odgovarajuće osposobljavanje i obavješćivanje radnika |
|  | 10) | besplatnosti prevencije, odnosno mjera zaštite na radu za radnike.  |

(1) Prvenstvo primjene imaju osnovna pravila zaštite na radu kojima se opasnosti na sredstvima rada uklanjaju ili u najvećoj mjeri umanjuju.

(2) Osnovna pravila zaštite na radu podrazumijevaju:

|  |  |  |
| --- | --- | --- |
|  | 1) | zaštitu od mehaničkih opasnosti |
|  | 2) | zaštitu od udara električne struje |
|  | 3) | sprječavanje nastanka požara i eksplozije |
|  | 4) | osiguranje mehaničke otpornosti i stabilnosti građevine |
|  | 5) | osiguranje potrebne radne površine i radnog prostora |
|  | 6) | osiguranje potrebnih putova za prolaz, prijevoz i evakuaciju radnika i drugih osoba |
|  | 7) | osiguranje čistoće |
|  | 8) | osiguranje propisane temperature i vlažnosti zraka i ograničenja brzine strujanja zraka |
|  | 9) | osiguranje propisane rasvjete |
|  | 10) | zaštitu od buke i vibracija |
|  | 11) | zaštitu od štetnih atmosferskih i klimatskih utjecaja |
|  | 12) | zaštitu od fizikalnih, kemijskih i bioloških štetnih djelovanja |
|  | 13) | zaštitu od prekomjernih napora |
|  | 14) | zaštitu od elektromagnetskog i ostalog zračenja |
|  | 15) | osiguranje prostorija i uređaja za osobnu higijenu. |

(1) Posebna pravila zaštite na radu odnose se na radnike i na način obavljanja radnog postupka a primjenjuju se kada se osnovnim pravilima ne može u potpunosti (ili najvećoj mjeri) ukloniti opasnosti.

(2) Posebna pravila zaštite na radu sadrže:

|  |  |  |
| --- | --- | --- |
|  | 1) | uvjete glede dobi života, spola, stručne spreme i osposobljenosti, zdravstvenog stanja, duševnih i tjelesnih sposobnosti, koje moraju ispunjavati radnici pri obavljanju poslova s posebnim uvjetima rada |
|  | 2) | obvezu i način korištenja odgovarajuće osobne zaštitne opreme (OZO) |
|  | 3) | posebne postupke pri uporabi opasnih radnih tvari |
|  | 4) | obvezu postavljanja znakova upozorenja od određenih opasnosti i štetnosti |
|  | 5) | obvezu osiguranja napitaka pri obavljanju određenih poslova |
|  | 6) | način na koji se moraju izvoditi određeni poslovi ili radni postupci, a posebno glede trajanja posla, jednoličnog rada i rada po učinku |
|  | 7) | postupak s unesrećenim ili oboljelim radnikom do upućivanja na liječenje nadležnoj zdravstvenoj ustanovi. |

(1) Priznata pravila zaštite na radu su pravila iz stranih propisa ili u praksi provjereni načini pomoću kojih se otklanjaju ili u najvećoj mjeri smanjuju opasnosti od nastanka ozljeda na radu, profesionalnih ili drugih bolesti te ostalih štetnih posljedica za radnike, a primjenjuju se ukoliko ne postoje propisana pravila zaštite na radu.

 Otklanjanje opasnosti za život i zdravlje radnika i drugih osoba koje rade ili se zateknu u prostorijama Škole, osigurava se i primjenom pravila ponašanja u svezi sa zaštitom od požara, postupcima gašenja požara te planom evakuacije i spašavanja.

(1) Tehnička dokumentacija, procjena rizika, analize, zapisnici, uvjerenja, svjedodžbe, izvještaji i druge isprave ne temelju kojih se potvrđuje stanje zaštite na radu i primjena pravila zaštite na radu evidentiraju se i pohranjuju u tajništvu Škole.

(1) Primjena pravila zaštite na radu i s njima povezanih mjera zdravstvene zaštite ne smije povlačiti nikakve troškove za radnike.

(1) Troškove provođenja zaštite na radu snosi Škola, odnosno njezino provođenje ne smije teretiti radnika.

# UREĐIVANJE I PROVEDBA ZAŠTITE NA RADU

(1) Škola je dužna organizirati poslove zaštite na radu u skladu s odredbama zakona propisa i pravila zaštite na radu, osigurati njihovo redovito izvršavanje na način da se svakom radniku omogući obavljanje poslova normalnom pažnjom u uvjetima za siguran rad.

(2) Za organiziranje i provedbu zaštite na radu odgovoran je poslodavac – odnosno osoba ovlaštena za zastupanje - Ravnatelj.

(3) Prava, obveze i odgovornosti ravnatelja u svezi sa zaštitom na radu uređuju se Zakonom, Zakonom o radu, Statutom Škole, Kolektivnim ugovorom, Pravilnikom o radu, ovim Pravilnikom i ugovorom o radu.

(4) Brigu o provođenju zaštite na radu i o izvršavanju obveza iz zaštite na radu u Školi preuzimaju Ravnatelj, druge osobe s posebnim ovlastima i ostali radnici, svaki u svom djelokrugu rada, a u skladu s propisima iz zaštite na radu, odredbama drugih akata Škole i odredbama ovog pravilnika.

## Procjena rizika

(1) Škola je obvezna imati procjenu rizika izrađenu u pisanom ili elektroničkom obliku, koja odgovara postojećim rizicima na radu i u vezi s radom a ovlaštenik poslodavca za zaštitu na radu dužan je osigurati da je ista dostupna svim radnicima.

(2) Ravnatelj i njegovi ovlaštenici za zaštitu na radu su obvezni na temelju procjene rizika primjenjivati pravila zaštite na radu, preventivne mjere, organizirati i provoditi radne i proizvodne postupke, odnosno metode te poduzimati druge aktivnosti za sprječavanje i smanjenje izloženosti radnika utvrđenim rizicima, kako bi otklonio ili sveo na najmanju moguću mjeru vjerojatnost nastanka ozljede na radu, oboljenja od profesionalne bolesti ili bolesti u vezi s radom te kako bi na svim stupnjevima organizacije rada i upravljanja osigurao bolju razinu zaštite na radu.

(3) Ravnatelj je obvezan radnike i njihove predstavnike uključiti u postupak procjene rizika na način propisan Zakonom o zaštiti na radu.

## Ovlaštenik poslodavca za zaštitu na radu

(1) Temeljem članka 23. Zakona o zaštiti na radu, poslodavac može obavljanje poslova zaštite na radu prenijeti na svog ovlaštenika u okviru njegovog djelokruga rada.

(2) Ovlaštenje iz stavka 2. ovog članka prenosi se u pisanom obliku Odlukom poslodavca (u prilogu).

(3) Poslodavac je dužan prethodno provesti osposobljavanje ovlaštenika za obavljanje poslova zaštite na radu.

(4) Obveze ovlaštenika poslodavca za provođenje zaštite na radu su:

|  |  |  |
| --- | --- | --- |
|  | 1) | radniku koji nije osposobljen za rad na siguran način ne dopusti rad bez nadzora osposobljenog radnika |
|  | 2) | radniku za kojeg nije na propisani način utvrđeno da ispunjava tražene uvjete, ne dopusti obavljanje poslova s posebnim uvjetima rada, odnosno da radniku koji više ne ispunjava tražene uvjete zabrani da nastavi obavljati poslove s posebnim uvjetima rada |
|  | 3) | posebno osjetljivim skupinama radnika ne dozvoli da obavljaju poslove koji bi mogli na njih štetno utjecati |
|  | 4) | isključi iz uporabe radnu opremu koja nije ispravna, odnosno sigurna, kao i osobnu zaštitnu opremu na kojoj nastanu promjene zbog kojih postoje rizici za sigurnost i zdravlje radnika |
|  | 5) | u suradnji sa stručnjakom za zaštitu na radu osigura evidentiranje svake nezgode i ozljede na radu te svakog slučaja postupanja radnika za koju smatra da predstavlja neposredni rizik za sigurnost i zdravlje  |
|  | 6) | nadzire da radnici rade u skladu s pravilima zaštite na radu, uputama poslodavca, odnosno proizvođača radne opreme, osobne zaštitne opreme, opasnih kemikalija i bioloških štetnosti te da koriste propisanu osobnu zaštitnu opremu |
|  | 7) | radniku zabrani rad ako ga obavlja suprotno podstavku 6. ovoga stavka |
|  | 8) | osigura potreban broj radnika osposobljenih za evakuaciju i spašavanje, za pružanje prve pomoći te da im stavi na raspolaganje svu potrebnu opremu |
|  | 9) | osigura da se u vrijeme rada ne piju alkoholna pića te da se ne uzimaju druga sredstva ovisnosti, odnosno da zabrani rad radnicima koji su na radu pod utjecajem alkohola ili drugih sredstava ovisnosti i da ih udalji s mjesta rada. |

## Stručnjaci za zaštitu na radu

 (1) U skladu s člankom 20. stavak 3. Zakona o zaštiti na radu kod poslodavca poslove zaštite na radu može ugovorno obavljati stručnjak zaštite na radu II stupnja.

(2) Stručnjak zaštite na radu odgovoran je za poslove koje obavlja neposredno Ravnatelju.

(1) Obveze stručnjaka zaštite na radu su:

|  |  |  |
| --- | --- | --- |
|  | 1) | stručna pomoć poslodavcu i njegovim ovlaštenicima, radnicima te povjerenicima radnika za zaštitu na radu u provedbi i unapređivanju zaštite na radu |
|  | 2) | sudjelovanje u postupku izrade procjene rizika |
|  | 3) | unutarnji nadzor nad primjenom pravila zaštite na radu te poticanje i savjetovanje poslodavca i njegovih ovlaštenika da otklanjaju nedostatke u zaštiti na radu utvrđene unutarnjim nadzorom |
|  | 4) | prikupljanje i analiziranje podataka u vezi s nezgodama, ozljedama na radu, profesionalnim bolestima i bolestima u vezi s radom te priprema propisanih prijava ozljeda na radu i profesionalnih bolesti i izrada izvješća za potrebe poslodavca |
|  | 5) | suradnja s tijelima nadležnima za poslove inspekcije rada, sa zavodom nadležnim za zaštitu zdravlja i sigurnost na radu, Zavodom za unapređivanje zaštite na radu, ovlaštenima osobama te sa specijalistom medicine rada |
|  | 6) | osposobljavanje radnika, poslodavca i ovlaštenika za rad na siguran način |
|  | 7) | osposobljavanje povjerenika radnika za zaštitu na radu i pomaganje u njihovom djelovanju |
|  | 8) | suradnja s poslodavcem prilikom projektiranja, građenja i rekonstrukcije građevina namijenjenih za rad, nabave nove radne opreme i ostalih sredstava rada, osobne zaštitne opreme i opasnih kemikalija |
|  | 9) | sudjelovanje u primjeni međunarodnih certifikacijskih normi za upravljanje zaštitom na radu, kvalitetom, rizicima, društvenom odgovornošću u poslovanju i sl. kod poslodavca. |

## Povjerenik radnika za zaštitu na radu

(1) Izbor povjerenika radnika za zaštitu na radu obavlja se u skladu s odredbama Zakona o radu kojima su uređena pitanja radničkog vijeća i članka 70. Zakona o zaštiti na radu.

(2) Povjerenik radnika za zaštitu na radu ima sljedeća prava i obveze:

|  |  |  |
| --- | --- | --- |
|  | 1) | podnositi poslodavcu prijedloge vezane uz donošenje odluka iz zaštite na radu |
|  | 2) | zahtijevati od poslodavca da poduzme odgovarajuće mjere u svrhu smanjenja i otklanjanja rizika |
|  | 3) | podnositi pritužbe tijelima nadležnim za zaštitu na radu |
|  | 4) | sudjelovati s poslodavcem u planiranju unapređivanja uvjeta rada, uvođenja nove tehnologije, uvođenja novih kemikalija i bioloških štetnosti u radni i proizvodni proces te poticati poslodavca i njegove ovlaštenike na provedbu zaštite na radu |
|  | 5) | biti obaviješten o svim promjenama koje utječu ili bi mogle utjecati na zaštitu na radu |
|  | 6) | izvršiti uvid i koristiti dokumentaciju poslodavca iz zaštite na radu |
|  | 7) | primati primjedbe radnika u vezi s primjenom pravila zaštite na radu te ih prenositi poslodavcu ili njegovom ovlašteniku |
|  | 8) | izvijestiti nadležnog inspektora i specijalistu medicine rada o svojim zapažanjima, odnosno zapažanjima radnika |
|  | 9) | prisustvovati inspekcijskim pregledima i očitovati se na činjenično stanje koje utvrdi nadležni inspektor |
|  | 10) | pozvati nadležnog inspektora, kada ocijeni da su ugroženi sigurnost i zdravlje radnika, a poslodavac propušta ili odbija provoditi potrebnu zaštitu na radu |
|  | 11) | osposobljavati se za obavljanje poslova povjerenika radnika za zaštitu na radu |
|  | 12) | stalno proširivati i unapređivati znanje te pratiti i prikupljati obavijesti od važnosti za svoj rad |
|  | 13) | staviti prigovor na inspekcijski nalaz |
|  | 14) | svojim djelovanjem poticati radnike na provedbu zaštite na radu |
|  | 15) | obavješćivati radnike o provedbi zaštite na radu. |

(3) Ravnatelj je obvezan osigurati povjereniku radnika za zaštitu na radu potrebno vrijeme i uvjete za nesmetano obnašanje dužnosti, davati mu sve potrebne obavijesti i omogućiti mu uvid u sve propise i isprave iz zaštite na radu te mu ne smije, tijekom obnašanja dužnosti, bez pristanka radničkog vijeća, odnosno sindikalnog povjerenika koji ima prava i obveze radničkog vijeća, otkazati ugovor o radu, niti ga na drugi način staviti u nepovoljniji položaj u odnosu na njegove dotadašnje uvjete rada i u odnosu na ostale radnike.

## Odbor za zaštitu na radu

(1) U Školi osniva se Odbora za zaštitu na radu, kao savjetodavno tijelo za unapređivanje zaštite na radu.

(1) Odbor za zaštitu na radu čine:

|  |  |  |
| --- | --- | --- |
|  | - | ravnatelj ili ovlaštenik, koji je predsjednik Odbora |
|  | - | stručnjak zaštite na radu |
|  | - | povjerenik radnika za zaštitu na radu |
|  | - | specijalist medicine rada. |

(2) O imenovanju Odbora ravnatelj donosi pisanu odluku.

(3) Odbor radi na sjednicama, a sastaje se najmanje jedanput u šest mjeseci, a o radu Odbora vodi se zapisnik.

(1) Odbor zaštite na radu posebno obavlja slijedeće poslove:

|  |  |  |
| --- | --- | --- |
|  | 1) | unapređenje zaštite na radu |
|  | 2) | planira i nadzire primjenu pravila zaštite na radu |
|  | 3) | planira i nadzire organizaciju obavljanja poslova zaštite na radu |
|  | 4) | obavlja druge poslove sukladno Zakonu, drugim propisima i aktima Poslodavca. |

## Obveze i prava radnika

(1) Svaki radnik u vezi sa zaštitom na radu ima slijedeće obaveze:

|  |  |  |
| --- | --- | --- |
|  | 1) | pridržavati se odredbi zakona, propisa i pravila zaštite na radu |
|  | 2) | osposobljavati se za rad na siguran način na svojem radnom mjestu kada je upućen |
|  | 3) | postupati po uputama osobe pod čijim nadzorom obavlja poslove na koje je raspoređen dok se ne utvrdi da je osposobljen za rad na siguran način |
|  | 4) | kada je upućen odazvati se na periodične, redovite i kontrolne zdravstvene preglede ako je raspoređen na poslove s posebnim uvjetima rada |
|  | 5) | prije rasporeda i tijekom obavljanja poslova s posebnim uvjetima rada radnik je dužan obavijestiti liječnika o bolesti ili drugoj okolnosti koja ga onemogućava ili ometa u izvršavanju povjerenih poslova ili ugrožava sigurnost i zdravlje drugih osoba |
|  | 6) | radne postupke izvoditi dužnom pažnjom u skladu s pravilima zaštite na radu, uputama proizvođača radne opreme, osobne zaštitne opreme i radnih tvari te prema uputama i nalozima rukovoditelja |
|  | 7) | koristiti se propisanom osobnom zaštitnom opremom i održavati je čistom i ispravnom |
|  | 8) | izvijestiti neposrednog rukovoditelja o svakoj činjenici za koju opravdano smatra da predstavlja neposrednu opasnost za sigurnost i zdravlje kao i o bilo kojem nedostatku u sustavu zaštite na radu |
|  | 9) | na zahtjev rukovoditelja omogućiti provjeru je li pod utjecajem alkohola ili drugih sredstava ovisnosti |
|  | 10) | napustiti radno mjesto na zahtjev neposrednog rukovoditelja u slučajevima kada je zbog povrede obveza iz zaštite na radu to obvezno |
|  | 11) | prijaviti neposrednom rukovoditelju svaku ozljedu i nezgodu s opisom okolnosti koje su joj prethodile |
|  | 12) | sudjelovati u organiziranim vježbama evakuacije i spašavanja, a u slučaju iznenadnog događaja u svemu postupati prema uputama osobe određene za provođenje evakuacije i spašavanja |
|  | 13) | izvršavati i sve druge odluke i naloge rukovoditelja u vezi sa zaštitom na radu. |

(1) Radnici su odgovorni ako krše ili se na drugi način ne pridržavaju odredaba propisa iz zaštite na radu i ovog pravilnika.

(2) Radnik je obvezan surađivati s poslodavcem, njegovim ovlaštenikom, stručnjakom zaštite na radu, povjerenikom radnika za zaštitu na radu i specijalistom medicine rada u rješavanju svih pitanja zaštite na radu, osobito dok se ne osigura da radni okoliš i uvjeti rada ne predstavljaju rizik za sigurnost i zdravlje te dok se u cijelosti ne postigne zaštita na radu u skladu sa zahtjevima tijela nadležnih za nadzor provedbe zaštite na radu.

(1) Postupak za utvrđivanje odgovornosti radnika iz zaštite na radu, vođenje postupka i izricanje mjera provodi se u skladu s odredbama Zakona o radu, Pravilnika o radu.

(1) Lakšom povredom obveza iz zaštite na radu smatra se:

|  |  |  |
| --- | --- | --- |
|  | 1) | ne odaziv na opći i praktični dio osposobljavanja za rad na siguran način kada je upućen |
|  | 2) | ne odaziv na redovite zdravstvene preglede kada je upućen |
|  | 3) | neredovita ili nenamjenska uporaba osobne zaštitne opreme  |
|  | 4) | neprijavljivanje neposrednom rukovoditelju promjena na sredstvima rada i drugih okolnosti koje bi mogle ugroziti sigurnost i zdravlje radnika |
|  | 5) | neprijavljivanje ozljede na radu neposrednom rukovoditelju odmah nakon nastanka ozljede bilo da se ona dogodila na putu na posao bilo s posla, odnosno za vrijeme obavljanja poslova i radnih zadataka. |

(1) Težu povredu obveza iz zaštite na radu radnik čini ako:

|  |  |  |
| --- | --- | --- |
|  | 1) | nakon pisane opomene učini neku od lakših povreda obveza iz zaštite na radu |
|  | 2) | na zahtjev rukovoditelja ne prekine rad i ne napusti radno mjesto |
|  | 3) | odbije pristupiti provjeri je li pod utjecajem alkohola |
|  | 4) | ne obavijesti liječnika o bolestima ili drugim okolnostima koje ga mogu onemogućiti ili omesti u ispunjavanju radnih obveza ili mogu ugroziti sigurnost i zdravlje drugih osoba |
|  | 5) | neposrednom rukovoditelju ne prijavi sve okolnosti koje su prethodile nastanku ozljede na radu |
|  | 6) | prilikom rada ne poštuje upute za rad, upute za uporabu sredstava rada i za izvođenje radnog postupka; |
|  | 7) | ne provodi odluke ovlaštenika poslodavca te naredbe, instrukcije i upute neposrednog rukovoditelja, ako zbog toga mogu nastati teže posljedice za radnika ili imovinu |
|  | 8) | puši na mjestima na kojima to nije izričito dopušteno. |
|  |  |  |

(1) Teška povreda obveza iz zaštite na radu ima za posljedicu prekid rada i udaljavanje s radnog mjesta u slučajevima:

|  |  |  |
| --- | --- | --- |
|  | - | ako se utvrdi da je radnik pod utjecajem alkohola ili drugih sredstava ovisnosti ili ako odbije tu provjeru |
|  | - | ako odbije rabiti zaštitne naprave ili osobnu zaštitnu opremu propisanu za njegovo radno mjesto; |
|  | - | ako odbije pridržavati se uputa za rukovanje i uporabu sredstava rada, kao i uputa za izvođenje radnog postupka na siguran način, samovoljno isključuje, čini preinake i uklanja zaštite na sredstvima rada |
|  | - | ako svojim radom ugrožava sigurnost i zdravlje drugih radnika i imovine. |

## Osposobljavanje za rad na siguran način

(1) Poslodavac je obvezan, na temelju procjene rizika, osposobiti radnika za rad na siguran način, i to:

|  |  |  |
| --- | --- | --- |
|  | - | prije početka rada |
|  | - | kod promjena u radnom postupku |
|  | - | kod uvođenja nove radne opreme ili njezine promjene |
|  | - | kod uvođenja nove tehnologije |
|  | - | kod upućivanja radnika na novi posao, odnosno novo radno mjesto |
|  | - | kod utvrđenog oštećenja zdravlja uzrokovanog opasnostima, štetnostima ili naporima na radu. |

(1) Osposobljavanje za rad na siguran način izvodi se na temelju programa osposobljavanja, čiji sadržaj ovisi o procjeni rizika.

(2) Program osposobljavanja za rad na siguran način za poslove s malim rizikom sastoji se od teoretskog dijela.

(3) Program osposobljavanja za rad na siguran način za poslove sa srednjim i velikim rizicima sastoji se od teoretskog i praktičnog osposobljavanja.

(4) Provjera teoretskog znanja provodi se putem testova.

(5) Provjeru praktične osposobljenosti radnika provodi ovlaštenik koji neposredno rukovodi radom osposobljavanog radnika i stručnjak zaštite na radu zadužen za osposobljavanje radnika.

(6) O provedenom osposobljavanju radnika sastavlja se zapisnik na propisanom obrascu (ZOS u prilogu).

(1) Radnik koji nije osposobljen za rad na siguran način ovlaštenik poslodavca mora osigurati rad pod neposrednim nadzorom radnika osposobljenog za poslove za koje se radnik osposobljava, a ne dulje od 60 dana.

(2) Uputnica za rad pod nadzorom nalazi se u prilogu.

Radnik koji ne zadovolji i na trećoj provjeri osposobljenosti poslodavac može rasporediti na drugo radno mjesto, uz prethodnu provjeru osposobljenosti za to radno mjesto ili s njim raskinuti ugovor o radu.

Osposobljavanje za rad na siguran način može izvoditi sam poslodavac ili povjeriti osobi ovlaštenoj za obavljanje tih poslova.

## Obavješćivanje i savjetovanje

(1) Poslodavac je obvezan obavijestiti radnike, povjerenika radnika za zaštitu na radu, stručnjaka zaštite na radu, ovlaštenu osobu i druge osobe o svim rizicima i promjenama koje bi mogle utjecati na sigurnost i zdravlje radnika, a osobito o:

|  |  |  |
| --- | --- | --- |
|  | - | rizicima vezanim za mjesto rada i narav ili vrstu poslova, o mogućem oštećenju zdravlja te o zaštitnim i preventivnim mjerama i aktivnostima u svakom radnom postupku |
|  | - | mjerama pružanja prve pomoći, zaštite od požara, zaštite i spašavanja radnika te o radnicima koji ih provode. |

(2) Poslodavac je obvezan pisanim uputama osigurati provedbu radnog postupka u skladu s pravilima zaštite na radu.

(3) Poslodavac je obvezan istaknuti na mjestima rada pisane upute o radnom okolišu, sredstvima rada, opasnostima na radu i drugim rizicima na radu i u vezi s radom, u skladu s procjenom rizika.

(4) Poslodavac je obvezan stručnjaku zaštite na radu, ovlašteniku i povjereniku radnika za zaštitu na radu učiniti dostupnom odgovarajuću dokumentaciju, a osobito:

|  |  |  |
| --- | --- | --- |
|  | - | procjenu rizika i popis mjera koje se provode u svrhu uklanjanja ili smanjenja procijenjenih rizika  |
|  | - | evidencije i isprave, koje je obvezan voditi i čuvati u skladu s odredbama članka 61. stavka 1. i 2. Zakona o zaštiti na radu |
|  | - | upravne mjere koje je naredio nadležni inspektor. |

(5) U slučaju svake smrtne ili teške ozljede na radu, poslodavac je obvezan pozvati na očevid na mjestima rada povjerenika radnika za zaštitu na radu.

(6) Poslodavac je obvezan pravodobno dati radniku upute o postupanju u slučaju nastanka neposrednog rizika za život i zdravlje, kojemu je ili bi mogao biti izložen, kao i o mogućim mjerama koje je u tom slučaju potrebno poduzeti radi sprječavanja ili smanjivanja rizika.

(7) Poslodavac je obvezan, unaprijed i pravodobno, savjetovati se s povjerenikom radnika o svim pitanima iz područja zaštite na radu.

Poslodavac je obvezan na mjestima rada i sredstvima rada trajno postaviti sigurnosne znakove. Ako sigurnosni znakovi nisu dovoljni za djelotvorno obavješćivanje radnika, poslodavac je obvezan postaviti pisane obavijesti i upute o uvjetima i načinu korištenja sredstava rada.

## Poslovi s posebnim uvjetima rada

Poslovi s posebnim uvjetima rada, utvrđeni su procjenom rizika, jesu poslovi koje mogu obavljati radnici koji osim općih uvjeta moraju udovoljavati i posebnim uvjetima u vezi s dobi života, spolom, stručnom spremom i osposobljenosti, tjelesnim, zdravstvenim i duševnim stanjem te psihofizičkim i psihičkim sposobnostima.

Na poslove s posebnim uvjetima rada može se rasporediti samo radnik za kojeg je prethodno na propisani način utvrđeno da ispunjava postavljene uvjete i na tim poslovima smije raditi samo dok te uvjete ispunjava.

U uputnici kojom se radnik upućuje na pregled stručnjak zaštite na radu mora popuniti podatke o vrsti poslova i drugim okolnostima od utjecaja za ocjenu njegove radne sposobnosti (u prilogu)

(1) Smatra se da radnik ispunjava uvjete za rad na poslovima s posebnim uvjetima rada ako to dokazuje ispravom odgovarajuće ovlaštene zdravstvene ustanove.

(2) Nakon proteka roka utvrđenog pravilnikom ili kada to ocijeni liječnik, radnika treba ponovno uputiti na pregled.

(3) Isprave o zdravstvenim pregledima radnika te evidenciju o rokovima ponovnih pregleda vodi stručnjak zaštite na radu.

## Zaštita posebno osjetljivih skupina radnika

(1) Radnici umanjenih radnih sposobnosti su oni čija je radna sposobnost umanjena zbog starosti, invaliditeta, profesionalnih ili ostalih bolesti.

(2) Za vrijeme trudnoće žena ne smije obavljati poslove koji se obavljaju na visini, poslove u nepovoljnoj mikroklimi, poslove u buci i vibracijama.

(3) Malodobnici ne smiju obavljati poslove s posebnim uvjetima rada, ne smiju raditi noću i u prekovremenom radu, osim u slučajevima utvrđenim u Zakonu o radu.

(4) Radnik s umanjenim radnim sposobnostima ne smije obavljati poslove na kojima postoji opasnost smanjenja njegove preostale radne sposobnosti.

## Korištenje objekata namijenjenih za rad, osobne zaštitne opreme te radni postupci

Poslodavac je dužan osigurati održavanje objekata namijenjenih za rad u stanju koje ne ugrožava sigurnost i zdravlje radnika odnosno ispitivanje pojedinih vrsta instalacija i sredstava rada u rokovima utvrđenim propisima.

(1) Poslodavac je dužan osigurati odgovarajuću zaštitnu opremu radnicima za koju je obveza korištenja iste utvrđena procjenom rizika i skrbiti da ih radnici koriste pri obavljanju poslova.

(2) Poslodavac je dužan voditi evidenciju o zaduživanju radnika osobnom zaštitnom opremom. Radnik je dužan za svu zaštitnu opremu koju zaduži svojim potpisom, na evidencijskom kartonu, potvrditi primitak.

(1) Poslodavac ne smije staviti u uporabu sredstva rada i osobnu zaštitnu opremu ako nije izrađena u skladu s propisima zaštite na radu i ako nisu ispravna odnosno iste isključiti iz uporabe one na kojima nastanu promjene zbog kojih postoji opasnost po sigurnost i zdravlje radnika.

(2) Radne postupke poslodavac mora tako organizirati da se u najvećoj mjeri umanje jednoličnost, jednostrano opterećenje, rad s nametnutim ritmom, rad po učinku i na vrijeme.

## Opasne kemikalije

(1) Popis opasnih kemikalija utvrđen je procjenom rizika.

(2) Evidenciju o korištenju pojedine vrste opasnih kemikalija vodi ovlaštenik (za organizacijsku cjelinu gdje se ista i koristi).

(1) Poslodavac je dužan prilikom nabave opasne radne tvari osigurati sigurnosno-tehnički list, na hrvatskom jeziku.

(2) Dostaviti ga ovlašteniku u čijoj se organizacijskoj cjelini koristi.

Ovlaštenik poslodavca brine da se pri korištenju kemikalija poštuju zahtjevi važećih pravilnika koji uređuju opisano područje (korištenje, označavanje, skladištenje, mjere zaštite na radu, mjere zaštite od požara, izvedba opće i lokalne ventilacije, oznake opasnosti s uputama za postupanje pri ozljeđivanju i dr.), te ostali zahtjevi navedeni u sigurnosno-tehničkom listu svake pojedine kemikalije koja se koristi pri radu.

## Radni okoliš i sredstva rada

(1) Poslodavac je dužan osigurati obavljanje ispitivanja mikroklimatskih uvjeta, ispitivanja buke na radnom mjestu i razine osvijetljenosti radnog prostora.

(2) Ispitivanja navedena u stavku 1. ovoga članka obavljaju se svake tri godine.

(3) Obveza ispitivanja postoji i nakon svake promjene u radnom okolišu koja ima utjecaja na stanje utvrđeno prethodnim ispitivanjem.

(1) Poslodavac je dužan osigurati redovito obavljanje pregleda sredstava rada (strojeva, uređaja, opreme i instalacija) radi utvrđivanja primijene propisa zaštite na radu i mogućih promjena nastalih tijekom uporabe koje mogu ugroziti sigurnost i zdravlje radnika.

(2) Ispitivanje radne opreme vrši se:

|  |  |  |
| --- | --- | --- |
|  | - | prije njihovog stavljanja u uporabu, |
|  | - | prema zakonskim rokovima za pojedino sredstvo rada, |
|  | - | poslije rekonstrukcije, a prije ponovnog početka korištenja, |
|  | - | prije početka korištenja na novom mjestu uporabe, ako su strojevi i uređaji premješteni s jednog mjesta na drugo pa su zbog toga rastavljena i ponovo sastavljena. |

(1) Ispravnost sredstva rada i nastale promjene tijekom rada svakodnevno nadzire sam radnik koji njime rukuje.

(2) O svakoj neispravnosti i ustanovljenoj promjeni na sredstvu rada radnik je dužan izvijestiti neposrednog rukovoditelja.

## Stres na radu ili u vezi s radom

(1) Poslodavac je obvezan provoditi prevenciju stresa na radu ili u vezi s radom koji je uzrokovan čimbenicima kao što su sadržaj rada, organizacija rada, radno okruženje, loša komunikacija i međuljudski odnosi, kako bi sveo na najmanju mjeru potrebu radnika da svladava poteškoće zbog dugotrajnije izloženosti intenzivnom pritisku te otklonio mogućnost da se umanji radna učinkovitost radnika i pogorša njegovo zdravstveno stanje.

(2) Ako postoje naznake stresa na radu ili u vezi s radom, poslodavac je obvezan provesti mjere propisane člankom 51. stavak 2. Zakona o zaštiti na radu.

(3) Radnici imaju obvezu postupati u skladu s uputama poslodavca za sprječavanje, uklanjanje ili smanjivanje stresa na radu ili u vezi s radom.

(4) Radnici i njihovi predstavnici imaju obvezu surađivati s poslodavcem radi sprječavanja, uklanjanja ili smanjivanja stresa na radu ili u vezi s radom.

## Zaštita od požara, evakuacija i spašavanje

Vodeći računa o tehnološkom procesu rada, tvarima koje se pri radu koriste, načinu rada, skladištenju

kao i o veličini objekta, poslodavac je dužan poduzimati mjere da do požara ne dođe, a ako do njega ipak dođe, da se opasnosti za sigurnost i zdravlje radnika smanje na najmanju moguću mjeru.

(1) Za slučaj iznenadnog događaja koji može ugroziti sigurnost i zdravlje radnika (elementarne nepogode, požari, eksplozije i sl.) poslodavac organizira i osigurava evakuaciju i spašavanje radnika.

(2) Pod evakuacijom se smatra organizirano plansko napuštanje radnih prostorija i prostora u slučaju iznenadnih događaja.

(3) Pod spašavanjem se smatra organizirano izvlačenje radnika i korisnika iz prostorija i prostora u slučaju iznenadnog događaja, kada ih oni sami ne mogu napustiti.

S planom evakuacije i spašavanja moraju biti upoznati svi radnici, a praktična vježba evakuacije i spašavanja po tom planu provodi se najmanje jednom u dvije godine.

Poslodavac je obvezan osposobiti radnike da u slučaju nastanka neposrednih i značajnih rizika za život i zdravlje, kojima su izloženi ili bi mogli biti izloženi, a o tome ne mogu obavijestiti odgovornu osobu, mogu samostalno poduzeti mjere i provesti postupke u skladu sa svojim znanjem i raspoloživim tehničkim sredstvima, kako bi rizike otklonili ili smanjili.

(1) Evakuacijom i spašavanjem rukovodi voditelj evakuacije i spašavanja u suradnji s ostalim rukovoditeljima.

(2) Osobama određenim za provođenje evakuacije i spašavanja mora se na raspolaganje staviti potrebna oprema.

## Pružanje prve pomoći i medicinska pomoć

(1) Poslodavac je dužan organizirati i osigurati pružanje prve pomoći radnicima i osobama na radu za slučaj ozljede na radu ili iznenadne bolesti do njihovog upućivanja na liječenje u zdravstvenu ustanovu.

(2) U radnim prostorijama u kojima istovremeno radi dva do 50 radnika najmanje jedan od njih mora biti osposobljen za pružanje prve pomoći te još po jedan do svakih sljedećih 50 radnika.

(3) Radniku osposobljenom za pružanje prve pomoći poslodavac je dužan uručiti pisanu odluku o imenovanju za pružanje prve pomoći, a istome mora biti stavljena na raspolaganje propisana oprema (u prilogu).

(4) Na ormarićima za pružanje prve pomoći istaknuti popis radnika imenovanih za pružanje prve pomoći.

(5) Osposobljavanje radnika za pružanje prve pomoći provodi Crveni Križ RH odnosno specijalist medicine rada.

(6) Za pravovremeno popunjavanje i uredno vođenje ormarića s potrebnim sanitetskim materijalom dužan je ovlaštenik.

## Zaštita nepušača, zabrana pijenja alkohola i uzimanje drugih sredstava ovisnosti

(1) Zabranjeno je pušenje duhanskih i srodnih proizvoda, elektroničkih cigareta i biljnih proizvoda za pušenje u radnim prostorijama i prostorima.

(1) Zabranjeno je pijenje alkoholnih pića i drugih sredstava ovisnosti prije i tijekom rada kao i njihovo unošenje u radne prostorije i prostore.

(2) Smatrat će se da je radnik pod utjecajem alkohola ako u krvi ima alkohola više od 0,0 g/kg, odnosno više od 0,0 miligrama u litri izdahnutog zraka.

(1) Ako se opravdano posumnja da je radnik pod utjecajem alkohola, poslodavac ga je dužan podvrgnuti alkotestu.

(2) Poslodavac će propisati postupak provjere alkoholiziranosti radnika, koji se nalazi u prilogu.

(3) Ako radnik odbije pristupiti provjeri smatra se da je pod utjecajem alkohola.

(4) Utvrdi li se alkoholiziranost radnika, ovlaštenik mu je dužan zabraniti daljnji rad i poduzeti mjere za njegovo udaljenje sa radnog mjesta.

(5) Radnika se ne smije provjeravati da li je pod utjecajem drugih sredstava ovisnosti osim alkohola ako mu je radnik predao potvrdu da se nalazi u programu liječenja, odvikavanja ili rehabilitacije od ovisnosti ili u izvanbolničkom tretmanu liječenja od ovisnosti te da uzima supstitucijsku terapiju.

Ovlaštenik je dužan s radnog mjesta udaljiti i radnika koji je pod utjecajem sredstava ovisnosti, kada je takovo stanje očigledno.

Protiv radnika za koje se utvrdi da su pod utjecajem alkohola ili koji nisu željeli pristupiti provjeri da li se nalaze pod tim utjecajem, kao i protiv radnika koji su pod utjecajem sredstava ovisnosti, poslodavac će pokrenuti postupak zbog povrede obveza iz zaštite na radu.

## Evidencije, isprave i obavijesti

(1) Ovlaštenik poslodavca dužan je čuvati i osigurati da radniku budu dostupni:

|  |  |  |
| --- | --- | --- |
|  | - | procjena rizika za mjesta rada i poslove koje obavlja |
|  | - | upute za rad na siguran način za mjesto rada i poslove koji se obavljaju |
|  | - | upute o načinu korištenja strojeva i uređaja s povećanim opasnostima dok te strojeve i uređaje koristi |
|  | - | sigurnosno-tehničke listove opasnih radnih tvari. |
|  |  |  |

(2) Ovlaštenik poslodavca dužan je voditi evidencije o:

|  |  |  |
| --- | --- | --- |
|  | - | opasnim radnim tvarima koje koristi |
|  | - | zaduženju radnika osobnom zaštitnom opremom. |

Stručnjak zaštite na radu dužan je voditi evidencije:

|  |  |  |
| --- | --- | --- |
|  | - | o radnicima osposobljenim za rad na siguran način |
|  | - | o radnicima raspoređenima na poslove s posebnim uvjetima rada i rokovima ponovnih pregleda |
|  | - | o radnicima osposobljenima za pružanje prve pomoći radnicima na radu |
|  | - | o ozljedama na radu, profesionalnim bolestima i nezgodama na radu |
|  | - | o pregledima i rokovima pregleda sredstava rada |
|  | - | o pregledima čimbenika radnog okoliša. |

1.

Na mjestima rada te na sredstvima rada i pripadajućim instalacijama moraju se trajno postaviti znakovi sigurnosti i znakovi općih obavijesti, a po potrebi i pisane upute o uvjetima i načinu korištenja sredstava rada, opasnih kemikalija i drugih štetnosti na radu.

## Dužnosti prema tijelima nadzora

(1) Poslodavac ili druga osoba koju ovlasti Poslodavac, obvezan je obavijestiti tijelo nadležno za inspekcijski nadzor o smrtnoj ozljedi nastaloj u prostoriji ili na prostoru u kojem poslodavac obavlja rad.

(2) Poslodavac ili druga osoba koju ovlasti Poslodavac, obvezan je obavijestiti tijelo nadležno za inspekcijski nadzor o ozljedi nastaloj u prostoriji ili na prostoru u kojem poslodavac obavlja rad zbog koje je radniku ili osobi na radu pružena hitna medicinska pomoć i zbog koje je ozlijeđena osoba zadržana na liječenju u stacionarnoj zdravstvenoj ustanovi ili dnevnoj bolnici.

(3) Obavijest iz stavka 1. ovoga članka poslodavac je obvezan dostaviti odmah po nastanku ozljede.

Stručnjak zaštite na radu dužan je inspektoru rada na njegov zahtjev dati sva objašnjenja i podatke koji

su mu potrebni u obavljanju nadzora.

# DRUGE DJELATNOSTI U SVEZI SA ZAŠTITOM NA RADU

## Obrazovanje i osposobljavanje iz zaštite na radu

(1) Poslodavac je dužan osigurati osposobljavanje svom ovlašteniku (svakih 5 godina) i povjereniku radnika za obavljanje poslova iz područja zaštite na radu.

(2) Poslodavac je dužan osigurati stručno osposobljavanje i obrazovanje radnicima u području kojim se postiže viša razina zaštite na radu i umanjuju opasnosti, štetnosti i napori kojima su radnici pri radu izloženi.

## Medicina rada

(1) Poslodavac je dužan specijalistu medicine rada osigurati pristup u sve radne prostorije i prostore i uvid u svu dokumentaciju u svezi sa zaštitom na radu.

(2) Specijalist medicine rada ima potpunu profesionalnu neovisnost u odnosu na poslodavca i njegove ovlaštenike te radnike i njihove povjerenike.

# NADZOR

Nadzor nad provedbom odredbi ovog pravilnika obavlja poslodavac putem svojih ovlaštenika za zaštitu na radu i radnici putem svojih povjerenika radnika za zaštitu na radu.

# PRIJELAZNE I ZAVRŠNE ODREDBE

Izmjene i dopune ovog pravilnika objavljuju se na način i prema postupku propisanom za njegovo donošenje.

Pravilnik stupa na snagu osmoga dana od dana objave na oglasnoj ploči.

KLASA: 003-05/19-01/2

URBROJ: 2158/47-01-19-1

|  |  |  |
| --- | --- | --- |
|  |  | Predsjednik Školskog odbora: |
| U Osijeku 28. ožujka 2019. godine |  |  |
|  |  | Marjan Čalić, prof. |

**PRILOZI**

- ZOS obrazac

- Uputnica za rad pod nadzorom

- Uputnica za utvrđivanje zdravstvene sposobnosti radnika (RA 1)

- Odluka o prenošenju ovlasti za provođenje zaštite na radu

- Odluka o imenovanju za pružanje prve pomoći

- Postupak utvrđivanja alkoholiziranosti

Obrazac ZOS

|  |
| --- |
| .....................................................................................naziv, sjedište i OIB poslodavcaZAPISNIKo ocjeni osposobljenosti radnika za rad na siguran načinza radnika ……………………………………..ime, prezime, OIB |
| Poslovi koje će radnik obavljati i mjesto obavljanja tih poslova: |
|  |  |
|  |  |
|  |  |
|  |  |
|  |  |
|  |  |
|  |  |
| Mjesto i vrijeme provođenja osposobljavanja radnika, |
| Ime, prezime i OIB osoba koje su uključene u osposobljavanje,  |
| Na osnovi provedenog teoretskog dijela osposobljavanja, stručnjak zaštite na radu zadužen za osposobljavanje ocjenjuje:Radnik je u teoretskom dijelu osposobljen za rad na siguran način za poslove na koje je raspoređen.Stručnjak zaštite na radu: .................................... …...........................(ime i prezime) (potpis)Osposobljeni radnik: ............................................... .............................(ime i prezime) (potpis) |

PRAKTIČNI DIO PROVJERE

|  |
| --- |
| Niže potpisane osobe su na mjestu rada utvrdile da: |
| Radnik prije početka rada pregleda mjesto rada te o uočenim nedostacima izvještava poslodavca ili njegovog ovlaštenika |
| Radnik pravilno koristi sredstva rada |
| Radnik pravilno koristi propisanu osobnu zaštitnu opremu i nakon korištenja je vraća na za to određeno mjesto |
| Radnik pravilno koristi i samovoljno ne isključuje, ne vrši preinake i ne uklanja zaštite na sredstvima rada |
| Radnik odmah obavještava poslodavca, njegovog ovlaštenika, stručnjaka zaštite na radu ili povjerenika radnika za zaštitu na radu o svakoj situaciji koju smatra značajnim i izravnim rizikom za sigurnost i zdravlje, o nepostojanju ili nedostatku uputa za takvu situaciju, kao i o bilo kojem uočenom nedostatku u organiziranju i provedbi zaštite na radu |
| Radnik posao obavlja u skladu s pravilima zaštite na radu, pravilima struke te pisanim uputama poslodavca |
| Radnik prije odlaska s mjesta rada ostavlja sredstva rada koja je koristio, u takvom stanju da ne ugrožavaju ostale radnike ili sredstva rada |
| Radnik surađuje s poslodavcem, njegovim ovlaštenikom, stručnjakom zaštite na radu, specijalistom medicine rada i povjerenikom radnika za zaštitu na radu |
|  |
| Praktični dio provjere završen je dana ...................., ...................................                                                                                  (mjesto rada).................................................................................................................Praktičnu provjeru su obavili:1. Neposredni ovlaštenik: ............................................................................                                                                   (ime i prezime).................................. .............................................................................            (potpis)                                                    (funkcija)2. Stručnjak zaštite na radu zadužen za osposobljavanje: .................................                                                                                           (potpis)Na osnovi provedenog osposobljavanja, stručnjak zaštite na radu zadužen za osposobljavanje ocjenjuje:3. Radnik je osposobljen za rad na siguran način na poslovima i zadacima na koje je raspoređen.Stručnjak zaštite na radu: ................................. ............................................                                          (ime i prezime)                             (potpis) |

|  |  |
| --- | --- |
|  |  |
|  |  |

**UPUTNICA**

**ZA RAD POD NADZOROM**

|  |  |
| --- | --- |
| Radnik:  |  |
|  |
| raspoređen na poslove:  |  |

Navedenom radniku, ovlaštenik poslodavca 1), mora osigurati rad pod neposrednim nadzorom radnika osposobljenog za rad na siguran način, ali ne dulje od 60 dana.

Prema Procjeni rizika za navedene poslove potrebno je provesti:

|  |  |  |
| --- | --- | --- |
|  | teoretsko osposobljavanje |  |
|  |  |  |
|  | praktično osposobljavanje |  |
|  |  |  |

Dok se ne provedu navedena osposobljavanja i utvrdi je li radnik osposobljen za samostalan rad na siguran način, on mora raditi pod neposrednim nadzorom osposobljenog radnika, najmanje iste stručne spreme.

|  |  |  |
| --- | --- | --- |
| 1)  Ovlaštenik poslodavca: | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_; | \_\_\_\_\_\_\_\_\_\_\_\_\_\_\_\_\_\_\_\_\_\_ |
|  | (potpis1) |
|  |  |
| Datum upućivanja na rad pod nadzorom: |  |  |
|  |
| Datum prijema na rad pod nadzorom: |  |  |
|  |
| 2) Ime i prezime radnika pod čijim će nadzorom radnik raditi: |  |
|  | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_; | \_\_\_\_\_\_\_\_\_\_\_\_\_\_\_\_\_\_\_\_\_\_ |
|  | (popunjava1) | (potpis2) |
|  |  |
| 3) Ime i prezime radnika pod čijim će nadzorom radnik raditi: |  |
|  | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_; | \_\_\_\_\_\_\_\_\_\_\_\_\_\_\_\_\_\_\_\_\_\_ |
|  | (popunjava1) | (potpis3) |
|  |  |

 Ravnateljica:

|  |  |  |  |  |
| --- | --- | --- | --- | --- |
| U  |  | , | godine |  |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  |  |  |  | *OIB* |  |  |  |  |  |  |

|  |  |  |  |
| --- | --- | --- | --- |
| Datum i mjesto rođenja: |  | OIB: |  |
| Zanimanje: |  | Školska sprema: |  |
| Poslovi za koje se utvrđuje zdravstvena sposobnost: |  |
| 1)Poslovi su prema članku |  | točka |  | Pravilnika o poslovima s posebnim uvjetima rada. |
| 2) Poslovi prema drugim zakonima, propisima ili kolektivnom ugovoru: |  |
|  | se utvrđuje zdravstvena sposobnost radnika. |
| *(navesti zakon, propis ili kolektivni ugovor)* |  |
| 3) Poslovi su prema propisima o mirovinskom osiguranju utvrđeni kao poslovi na kojima se staž kojikokojkojimsesestastažsosiguranračuna s povečanim trajanjem |
|  osiguranja računa s povećanim trajanjem. |
| Ukupni radni staž: |  | Radni staž na poslovima za koje se utvrđuje zdravstvena sposobnost: |  |
| Zdravstveni pregled: |  [ ]  prethodni [ ]  periodički [ ]  izvanredni |
| Posljednji zdravstveni pregled je učinjen |  | prema članku |  | točki |  |
| Pravilnika o poslovima s posebnim uvjetima rada, ili |  |
| *(navesti zakon, propis ili kolektivni ugovor iz članka 2. stavka 1. podstavka 2. ili 3. Pravilnika)* |
|  |
| s ocjenom zdravstvene sposobnosti |  |
| Kratak opis poslova: |  |
|  |
| Strojevi, alati, aparati1: |  |
| Predmet rada2: |  |
|  |  |
| **Mjesto rada:** | [ ] u zatvorenom [ ] na otvorenom [ ] na visini [ ] u jami [ ] u vodi [ ] pod vodom [ ] u mokrom. ..momuummokrom |
| **Ogranizacija rada:** | [ ] u smjenama [ ] noćni rad [ ] terenski rad [ ] radi sam [ ] radi s grupom [ ] radi sa strankama |
|  | [ ] radi na traci [ ] brzi tempo rada [ ] ritam određen [ ] monotonija. |
| **Položaj tijela i** | [ ] rad stojeći [ ] učestalo sagibanje [ ] podvlačenje [ ] rad sjedeći [ ] zakretanje trupa [ ] balansiranje |
| **aktivnosti3 :** | [ ] u pokretu [ ] klečanje [ ] uspinjanje ljestvama [ ] kombinirano [ ] čučanje [ ] uspinjanje stepenicama |
|  | [ ] diz.tereta |  | kg | [ ] prenoš. tereta |  | kg | [ ] guranje tereta |  | kg |
| **U poslu je važan4:** | [ ] vid na daljinu | [ ] vid na blizinu | [ ] raspoznavanje boja | [ ] dobar sluh | [ ] jasan govor |
| **Uvjeti rada:** | [ ] visoka temperatura | [ ] visoka vlažnost | [ ] niska temperatura | [ ] buka |  [ ] vibracije stroja ili alata  |
|  | [ ] vibracije poda | [ ] povišeni atmosferski tlak | [ ] povećana izloženost ozljedama |
|  | [ ] ionizirajuća zračenja | [ ] neionizirajuča zračenja  | [ ] prašina. |
| Kemijske tvari: |  |
| Biološke štetnosti: |  |
| 1 upisuju se strojevi, alati i aparati kojima radnik rukuje ili poslužujell  |
| 2 upisuju se radne tvari s kojima radnik rukuje ili dolazi u dodir |
| 3 zaokružuje se odgovarajući položaj tijela i aktivnosti koje se svakodnevno javljaju | M.P.  | *(potpis odgovorne osobe)* |
| 4 zaokružuje se funkcija bez koje se predviđeni posao ne može obaviti |  |
|  |

*(poslodavac)*

**UPUTNICA**

**za utvrđivanje zdravstvene sposobnosti radnika**

|  |  |  |  |
| --- | --- | --- | --- |
| Ime i prezime: |  | , | *(ime oca – majke)* |

Na osnovi čl. 23. Zakona o zaštiti na radu (NN 71/14, 118/14, 94/18, 96/18) donosim dana \_\_\_\_\_\_\_\_\_\_\_\_\_\_\_ godine ovu

**ODLUKU**

**O PRENOŠENJU OVLAŠTENJA ZA provođenje ZAŠTITE NA RADU**

|  |  |  |
| --- | --- | --- |
| 1. | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | , radnik na radnom mjestu \_\_\_\_\_\_\_\_\_\_\_\_\_\_\_\_ |
|  | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, ovlašteni je predstavnik poslodavca (ovlaštenik) za provođenje zaštite na radu u okviru svoga djelokruga rada. |
|  |  |
| 2. | Ova odluka sastavni je dio Ugovora o radu, sklopljenog dana | \_\_\_\_\_\_\_\_\_\_\_\_\_\_\_. |
|  |  |
| 3. | Prava, obveze i odgovornosti ovlaštenika iz točke 1. Odluke utvrđene su Zakonom, Procjenom rizika, općim aktima i odlukama poslodavca, a osobito za to da: |
|  |  |  |  |
|  |  | - | radniku koji nije osposobljen za rad na siguran način ne dopusti rad bez nadzora osposobljenog radnika |
|  |  | - | radniku za kojeg nije na propisani način utvrđeno da ispunjava tražene uvjete, ne dopusti obavljane poslova s posebnim uvjetima rada, odnosno, da radniku koji više ne ispunjava tražene uvjete zabrani da nastavi obavljati poslove s posebnim uvjetima rada |
|  |  | - | posebno osjetljivim skupinama radnika ne dozvoli da obavljaju poslove koji bi mogli na njih štetno utjecati |
|  |  | - | isključi iz uporabe radnu opremu koja nije ispravna, odnosno sigurna, kao i osobnu zaštitnu opremu na kojoj nastanu promjene zbog kojih postoje rizici za sigurnost i zdravlje radnika |
|  |  | - | u suradnji sa stručnjakom za zaštitu na radu osigura evidentiranje svake nezgode i ozljede na radu te svakog slučaja postupanja radnika u skladu s odredbama članka 69. stavka 3. i 4. Zakona o zaštiti na radu |
|  |  | - | nadzire da radnici rade u skladu s pravilima zaštite na radu, uputama poslodavca, odnosno proizvođača radne opreme, osobne zaštitne opreme, opasnih kemikalija i bioloških štetnosti te da koriste propisanu osobnu zaštitnu opremu |
|  |  | - | radniku zabrani rad ako ga obavlja suprotno podstavku 6. točke 3. Odluke |
|  |  | - | osigura potreban broj radnika osposobljenih za evakuaciju i spašavanje, za pružanje prve pomoći te da im stavi na raspolaganje svu potrebnu opremu |
|  |  | - | osigura da se u vrijeme rada ne piju alkoholna pića te da se ne uzimaju druga sredstva ovisnosti, odnosno, da zabrani rad radnicima koji su na radu pod utjecajem alkohola ili drugih sredstava ovisnosti i da ih udalji s mjesta rada. |
|  |  |  |  |
| 4. | Radnik iz točke 1. osposobljen je sukladno članku 29. Zakona o zaštiti na radu. |
|  |  |  |  |
| 5. | Ova se Odluka primjenjuje od \_\_\_\_\_\_\_\_\_\_\_\_\_\_\_\_. godine. |
|  |  |  |  |
|  |  |  |  |
|  | Radnik – ovlaštenik: |  |  | Ravnatelj: |  |
|  | \_\_\_\_\_\_\_\_\_\_\_\_\_\_\_\_\_\_\_\_\_\_ |  |  | \_\_\_\_\_\_\_\_\_\_\_\_\_\_\_\_\_\_\_\_\_\_ |  |
|  |  |  |
|  |  |

|  |  |
| --- | --- |
|  |  |
|  |  |
| (naziv tvrtke) |  |

**ODLUKA O IMENOVANJU ZA PRUŽANJE PRVE POMOĆI**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, na osnovi čl. 56. stavka 4. Zakona o zaštiti na radu (NN 71/14, 118/14, 94/18, 96/18) obavještavam Vas da ste imenovani za pružanje prve pomoći radnicima na radu.

U \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |  |
| --- | --- | --- | --- |
|  |  |  |  |
|  | Radnik: |  |  | Ravnatelj: |  |
|  | \_\_\_\_\_\_\_\_\_\_\_\_\_\_\_\_\_\_\_\_\_\_ |  |  | \_\_\_\_\_\_\_\_\_\_\_\_\_\_\_\_\_\_\_\_\_\_ |  |
|  |  |  |
|  |  |

Dostaviti:

1. Radniku

2. Dosje radnika

**Postupak utvrđivanja alkoholiziranosti radnika**

Provjera je li radnik pod utjecajem alkohola ili drugih sredstava ovisnosti obavlja se alkometrom ili drugim prikladnim uređajem, postupkom ili sredstvom.

Ustanova nema uređaj za utvrđivanje alkoholiziranosti i osobu stručno osposobljenu za provjeru alkoholiziranosti.

Radnika za kojeg se posumnja da je pod utjecajem alkohola ili drugih sredstava ovisnosti potrebno je odvesti u zdravstvenu ustanovu radi utvrđivanja alkoholiziranosti ili utjecaja drugih sredstava ovisnosti.

Postupku provjere trebaju prisustvovati: ovlaštenik poslodavca, predstavnik radnika.

Nakon provedenog postupka potrebno je sačiniti zapisnik o utvrđenom stanju i postupiti u skladu s Pravilnikom o zaštiti na radu.